**פברואר 2025**

**לכל המתעניינים, לקראת פתיחת מחזור ג של לימודי תעודה בארכיונאות ומידענות (1643) באוניברסיטת תל אביב, תשפ"ו-תשפ"ז**

שמחנו על הקשר שיצרתם איתנו ועל ההתעניינות בתכנית הלימודים שלנו. כעת, לקראת פתיחת ההרשמה למחזור הבא, שייפתח ב-ד חשוון תשפ"ו 26.10.2025, אנחנו שמחים לבשר לכם, שההרשמה לאוניברסיטה ולתכנית נפתחת בקרוב, החל מיום ראשון, **2.2.2025.** התכנית פרושה על פני ארבעה סמסטרים במהלך של שנתיים אקדמיות, תשפ"ו-תשפ"ז, בהיקף של 24 ש"ס והתמחות בארכיון בהיקף של 100 שעות (80 שעות עבודה בפועל + 20 שעות לתחקיר וכתיבה). ניתן להתחיל את ההתמחות מהשנה השנייה. הלימודים מתקיימים בימי ג, בין השעות 14:30 ל-19:30. מלבד השיעורים השוטפים מתקיימים גם סיורים בארכיונים מרכזיים, דוגמת גנזך המדינה, ארכיון 'יד ושם' ועוד. לקבלת פרטים נוספים ולהתרשמות אנא בקרו באתר שלנו: <https://humanities.tau.ac.il/jewish-history/archiv> תעודת-הסיום מעניקה עדיפות בכל המכרזים הממשלתיים הרלוונטיים ובארכיונים רבים אחרים (אנחנו מקווים שבהמשך עדיפות זו תחול גם על המכרזים ברשויות המקומיות). בוא/י להצטרף לתכנית המבטיחה לימודים מעניינים, השתלמות מקצועית בתחום זה והשתלבות אפשרית במוסדות וארגונים. תנאי הקבלה לתכנית: בוגרי תואר ראשון (בכל המקצועות), בציון ממוצע של **80** ומעלה.

בשל התהודה הרבה והחיובית שהתכנית זכתה לה, ועל-פי ניסיון העבר, המלמד על ביקוש מעבר למספר התלמידים שאנחנו יכולים לקלוט, אנחנו ממליצים לכם להירשם בהקדם. קבלו את הקישור להרשמה <https://go.tau.ac.il/he>

ציינו ביומניכם את התאריך המרגש הבא: **יום שלישי, 25.3.2025, משעה 19:30-17:00,** נקיים יום פתוח, בו תוצג התכנית, תשולבו בשיעור של מחזור התלמידים הנוכחי, תתרשמו, תשאלו ותיענו.

**עומדים לרשותכם בכל עת, כל טוב ולהתראות,**

  
**מ"מ ראש התוכנית רותי ויגודסקי - מזכירת התוכנית ללימודי תעודה בארכיונאות ומידענות** [yshahar@tauex.tau.ac.il](mailto:yshahar@tauex.tau.ac.il) [archivalstud@tauex.tau.ac.il](mailto:archivalstud@tauex.tau.ac.il)